STJERNEN 

K  I  R  K  E  N  Y  T 


JESU  KRISTI  KIRKE  AF  SIDSTE  DAGES  HELLIGE   •   OKTOBER  2002 


TEMPLET  I  NAUVOO  INDVIET 

Først  på  aftenen  den  27.  juni  indviede  præsident  Gordon  B.  Hinckley  templet  i  Nauvoo  i  Illinois  ved  en  session, 
som  blev  sendt  til  tusindvis  af  medlemmer  i  68  lande.  Stedet  og  tidspunktet  var  nøje  tilrettelagt  efter  Kirkens 
historie  og  dens  første  præsident,  Joseph  Smith,  og  begivenheden  bragte  tankerne  hen  på  Kirkens  historie  og 
begivenhedens  hellighed. 

Tidligere  på  dagen  blev  en  tidskapsel  anbragt  i  templets  mur.  Her  talte  præsident  Hinckley  om  "usete  tilstede- 
værende," som  han  regnede  med  ville  være  med  ved  indvielsen,  bl.a.  profeten  Joseph  Smith,  hans  bror  Hyrum  og 

"mange  andre,  som  satte  deres  liv  til 
og  brugte  deres  tid  og  kræfter  på  at 
opføre  det  oprindelige  tempel  i 
Nauvoo."  Indvielsen  begyndte  kl. 
18.00  lokal  tid  på  den  dag,  den  27. 
juni,  hvor  profeten  Joseph  og  hans 
bror  i  1844  led  martyrdøden  i 
Carthage -fængslet,  som  ligger  ca. 
25  kilometer  væk. 

Men  præsident  Hinckley  valgte 


5:  ^ 


<  LU 

<  o 


11 

LU  5 

>-  < 

al  ui 
<  - 

II 

o  o 

Q  X 


LU  <l 

V  — 

tf  5 


II 


August  1840 


Profeten  Joseph  Smith 
holder  sin  første  tale 
om  dåb  for  de  døde. 


Oktober  1 840 


Ved  en  generalkon- 
ference beslutter  de 
hellige  at  bygge 
templet  i  Nauvoo. 
Lederne  danner 
senere  en 
tempelkomité  og 
vælger  et  sted  at 
bygge  templet. 


Januar  1841 


Herren  befaler  de 
hellige  "at  bygge  et 
hus  i  mit  navn  på 
dette  sted  [Nauvoo]' 
(L&P  124:55). 


Februar  1841 


Lederne  vælger 
William  Weeks  som 
arkitekt.  Byggeriet 
begynder. 


at  tale  om,  hvordan  forholdene  har 
ændret  sig  for  Kirken  siden  den 
mørke  tid.  "Fremtiden  har  aldrig  set 
bedre  ud,  end  den  gør  i  dag,"  sagde 
han.  "Dette  er  den  mest  storslåede 
tid  i  Kirkens  historie,  og  det  vil  kun 
blive  bedre." 

Til  indvielsen  af  templet  bad 
præsident  Hinckley:  "Vi  takker  dig 
for,  at  disse  barske  dage  for  længst  er 

Yderst  til  venstre:  Vindeltrappe  i 
det  sydvestlige  hjørne  af  templet. 
Til  venstre:  Ovenlysvindue  med 
glasmaleri  i  det  celestiale 
værelse.  Herover:  Solsten  og 
stjernesten  på  templets 
yderside.  Til  højre:  Præsident 
Hinckley  (i  midten)  ledes  hen  til 
hjørnestensceremonien. 


forbi.  Vi  takker  dig  for  denne  tid, 
hvor  vi  lever,  med  mange  velsignelser 
i  form  af  fred  og  fremgang,  som  vi 
modtager  af  din  hånd.  Din  Ånd  har 
rørt  os  og  tilskyndet  os,  og  i  lydighed 
mod  Andens  tilskyndelse  har  vi  nu  på 
denne  hellige  grund  genopbygget  det 
tempel,  som  engang  stod  her."  Han 
fortsatte  indvielsesbønnen:  "Vi  beder 
til,  at  du  vil  acceptere  denne  vor 
gave.  Børnenes  hjerte  er 
bogstaveligt  talt  blevet 
vendt  til  de  fædre,  som 
arbejdede  på  den  oprin- 
delige bygning.  Arbejderne 
har  gjort  dette  af  kær- 
lighed og  i  en  vidunderlig 
ånd,  der  afspejler  en  offer- 
villig indsats." 

Præsident  Hinckley 
bad  også:  "Kære  Fader, 
velsign  dette  land,  at  de, 
som  regerer,  aldrig  må 
træde  folkets  rettigheder 
under  fode,  som  det 
engang  skete  i  Nauvoo." 


Derpå  tilføjede  han:  "Velsign  denne 
by  Nauvoo,  som  blev  kendt  som 
Josephs  by.  Må  den  skinne  med 
fornyet  pragt  som  hjemsted  for  et 
Guds  tempel.  Må  dette  hellige  hus 
stå  som  et  mindesmærke  over  ham, 
som  boede  her  og  blev  begravet  her, 
Joseph  Smith,  denne  uddelings  store 
profet,  og  hans  bror  Hyrum,  som  han 
elskede." 


6.  april  1841 


Hjørnestenene 
lægges  under 
generalkonferencen. 


8.  november  1841 


Præsident  Brigham 
Young  indvier 
dåbsbassinet  i 
templets  kælder. 


4.  maj  1842 


Joseph  Smith  forestår 
flere  mænds  tempel- 
begavelse i  et  stort 
værelse  oven  på  i  sin 
røde  murstensforret- 
ning  i  Nauvoo. 
Senere 

modtager  andre 
mænd  og 
kvinder  de 
samme 
ordinancer. 


Først  i  1 844 


Joseph  Smith 
overdrager 
beseglingsnøglerne 
til  Brigham  Young  og 
andre  medlemmer 


af  De  Tolv  Apostles 
Kvorum  og  bekendtgør, 
at  de  har  alle  nøglerne 
og  ordinancerne  og 
kan  overdrage  dem  til 
andre. 


Til  venstre:  Billedskærerarbejde 
af  sol  omgivet  af  solstråler  i 
forsamlingsværelset.  Herover: 
Glasmaleri  af  Jesu  dåb  i 
dåbsvære  Iset.  Til  højre: 
Porcelænstallerken  fra  1840'erne. 
Yderst  til  højre:  Møblering  i  det 
celestiale  værelse. 


Præsident  Thomas  S.  Monson, 
førsterådgiver  i  Det  Første  Præsi- 
dentskab, talte  ligeledes  ved  den 
første  indvielsessession  samt  præsi- 
dent Boyd  K.  Packer,  fungerende 
præsident  for  De  Tolv  Apostles 
Kvorum,  ældste  Ben  B.  Banks  fra 
De  Halvfjerds'  Præsidium,  biskop 
H.  David  Burton,  præsiderende 
biskop,  og  søster  Margaret  D.  Nadauld, 
Unge  Pigers  hovedpræsidentinde. 
Ældste  D.  Todd  Christofferson  og 
ældste  Dennis  B.  Neuenschwander 
fra  De  Halvfjerds'  Præsidium  bad 
henholdsvis  åbnings-  og  afslutnings- 
bønnen. 

Præsident  James  E.  Faust,  anden- 
rådgiver i  Det  Første  Præsidentskab, 
og  andre  generalautoriteter  og  ledere 
deltog  i  de  efterfølgende  indviel- 
sessessioner.  Præsident  Hinckley 
præsiderede  og  bad  indvielsesbønnen 
ved  hver  af  de  13  sessioner,  bl.a. 
søndag  den  30.  juni.  Både  den  første 
og  den  sidste  indvielsessession  blev 
sendt  via  satellit  til  medlemmer,  som 


27.  juni  1844 


30.  november  1845      10.  december  1845      4.  februar  1 846 


stilles  i  bero.  Den  7. 
juli  genoptages  og 
intensiveres  arbejdet. 


Loftet  og  andre  dele 
af  templets  øverste 
etage  indvies  til 
tempelbegavelse.  De 
hellige  arbejder  for  at 
forsvare  sig,  bygge 
templet  færdigt  og 
planlægger 
vandringen  vestpå. 

De  første  fuld- 
stændige tempelbe- 
gavelser udføres  i 
templet.  De  hellige 
kommer  i  templet 
praktisk  talt  i 
døgndrift  i  flere  uger. 
Der  udføres  næsten 
6.000  begavelser. 


De  første  pionerer 
forlader  Nauvoo  og 
rejser  til  Rocky 
Mountains. 


var  forsamlet  på  2.983  steder  i  verden, 
og  den  første  session  blev  genudsendt 
på  andre  tidspunkter.  Medlemmer  af 
Tabernakelkoret  og  kor  fra  tempel' 
distriktet  stod  for  musikken  ved 
indvielsessessionerne. 

Disse  udsendelser  overgik  i  høj  grad 
tidligere  satellitudsendelser  fra  Kirken, 
og  det  var  første  udsendelse  fra  en 
tempelindvielse    på  internationalt 


30.  april  1846 


Joseph  Young  indvier 
templet  ved  en  privat 
ceremoni.  Dagen 
efter  beder  Orson 
Hyde  de  første 
offentlige  indvielses- 
bønner,  den  sidste 
den  3.  maj. 


9.  oktober  1848 


En  påsat  brand 
ødelægger  templets 
indre.  Kun 


ydermurene  står 
tilbage  som  en  skal. 


27.  maj  1850 


En  tornado  rammer 
templet  og  vælter  de 
fleste  mure.  De  øvrige 
mure  jævnes  senere 
med  jorden.  Tempels 
sten  bruges  til  andre 
bygninger  i 
Nauvoo. 


1905 


Næsten  100 
medlemmer  af  Kirken 
afholder  en  to  dage 
lang  konference  i 
Nauvoo. 

plan.  Et  udvidet  satellitsystem  gjorde 
det  muligt  at  sende  til  områder  i 
verden,  som  aldrig  før  har  kunnet 
modtage  satellitudsendelser  fra 
Kirken,  heriblandt  Japan,  Korea, 
Australien,  New  Zealand,  Samoa, 
Fiji,  Tonga,  Filippinerne,  Hong 
Kong,  Taiwan,  Thailand,  Armenien, 
Bulgarien,  Ukraine  og  Rusland. 
Indvielsen  af  templet  i  Nauvoo 


Februar  1937 

27.  juni  1939 

Wilford  Wood 

Præsident  Gordon  B. 

køber  en  del  af 

Hinckleys  far,  Bryant  S. 

tempelgrunden  på 

Hinckley,  som  er 

Kirkens  vegne. 

præsident  for  den 

mission,  som 

omfattede  Nauvoo, 

præsiderer  ved  1 00 

års  dagen  for  byens 

grundlæggelse.  Han 

antyder,  at  templet  i 

Nauvoo  bør 

genopføres,  men 

Kirken  er  ikke  i  stand 
til  at  gøre  noget  ved 
et  sådant  forslag. 


1962 


En  almennyttig 
organisation,  Nauvoo 
Restoration,  Inc., 
stiftes  for  at  opkøbe 
jord  og  genopføre 
bygninger,  som  har 
tilhørt  de  hellige. 


4.  april  1999 


Ved  generalkonfe- 
rencen bekendtgør 
Gordon  B.  Hinckley 
genopførelse  af 
templet  i  Nauvoo. 


KIRKENYT 

6 


i  Illinois,  Kirkens  113.  tempel,  har 
stor  betydning  for  sidste  dages  hellige, 
fordi  denne  bygning  overvejende  er 
en  genopførelse  af  det  tempel,  som 
profeten  Joseph  Smith  og  de  hellige  i 
Nauvoo  byggede  på  en  skrænt  med 
udsigt  over  Mississippifloden.  Det 
nye  tempel  er  bygget  på  samme  grund 
og  har  stort  set  samme  ydre  som 
det  oprindelige  tempel  i  Nauvoo. 
Tusindvis  af  medlemmer  har  for- 
fædre, som  har  bidraget  til  opførelsen 
af  det  første  tempel,  og  som  har 
modtaget  deres  tempelordinancer 
dér,  inden  de  foretog  den  strenge 
vandring  til  Saltsødalen.  Hvert 
enkelt  medlem  af  Kirken  kan  føle 
slægtskab  med  de  pionerer,  som 
ofrede  så  meget  for  deres  tro. 

Yderst  til  venstre:  Trapper  på  den 
niveaudelte  forhøjning  i  forsam- 
lingsværelset. Til  venstre:  Udskåret 
træbænk  i  templet.  Til  højre: 
Medlemmer  samles  efter 
tempelindvielsen. 


24.  oktober  1999         5.  november  2000        27.-30.  juni  2002 


Præsident  Hinckley 
indvier  grunden  til 
genopførelse  af 
templet  på  den 
grund,  hvor  det 
oprindelige  tempel 
stod. 


Præsident  Hinckley 
præsiderer  ved 
nedlæggelsen  af 
en  hjørnesten  i 
overensstemmelse 
med  ceremonien  ved 
den  første 

hjørnestensceremoni. 


Præsident  Hinckley 
indvier  templet  i 
Nauvoo  ved  1 3 
sessioner.  Sessionerne 
transmitteres  via 
satellit  til  hellige  i 
hele  verden.  Flere 
end  17.000  hellige 
overværede 

indvielsen,  og  mange 
tusinde  andre  verden 
over  så  udsendelsen. 


2.  juli  2002 


Templet  i  Nauvoo, 
Illinois,  åbnedes  for 
tempelordinancer. 


UHIHHF 


Herover:  Dåbsbassinet  hviler 
på  okser  mejslet  ud  af  sten. 
Til  venstre:  Porcelænskande 
fra  1840'erne.  Herunder: 
Personer,  der  venter  uden  for 
templets  indgange. 


Flere  end  330.000  fra  alle  stater 
i  USA  og  fra  70  lande  har  været  på 
rundvisning  i  templet  i  Nauvoo  i 
løbet  af  de  syv  uger,  hvor  der  blev 
afholdt  åbenthus  inden  templets 
indvielse.  Blandt  gæsterne  var 
fremtrædende  forretningsfolk  og 
regeringsledere  samt  ledere  fra 
andre  trosretninger. 

"Alt,  som  herefter  vil  finde  sted  i 
templet,  vil  have  med  evighederne 
at  gøre,"  sagde  præsident  Hinckley. 
"Alt,  som  finder  sted  her  -  dåbsor- 
dinancerne  og  de  øvrige  ordinancer 
-  vil  alt  sammen  indikere  vores 
folks  overbevisning  om  det,  som 
Gud  har  talt:  At  himlene  blev 
åbnet,  at  Faderen  og  Sønnen  viste 
sig  for  profeten  Joseph  og  sagde  . . . 
Vi  tror  på,  at  menneskets  sjæl  er 
evig,  at  livet  fortsætter,  og  at  dette 
ikke  er  enden."  □ 

Med  præsident 
Hinckley  i  templet 
i  Nauvoo 

Søndag  den  30.  juni  2002  havde 
medlemmerne  i  Aarhus  Stav  mu- 
lighed for  at  overvære  en  satellit- 
transmission  af  en  optagelse  fra  den 
første  indvielsessession  i  templet  i 
Nauvoo. 

Denne  fandt  sted  den  27.  juni  2002 
klokken  17.00,  hvilket  var  nøjagtigt 
158  år  efter,  at  Profeten  Joseph  Smith 
blev  myrdet  i  Carthage-fængslet. 

Der  var  i  Aarhus  Stav  transmissio- 
ner i  kirkebygningerne  i  Fredericia  og 
i  Aalborg,  begge  steder  klokken  15  og 
klokken  18.  I  alt  ca.  450  af  stavens 
medlemmer  benyttede  sig  af  denne 
enestående  mulighed  for  at  se  og  høre 
Kirkens  profet  indvie  det  nye  tempel 
i  Nauvoo. 

Hver  transmission  varede  ca.  2  ti- 
mer, og  det  blev  en  betagende  ople- 
velse. Det  nye  tempel  er  meget  nær 
en  tro  kopi  af  det  oprindelige  tempel 
i  Nauvoo.  I  harmoni  med  denne 
kendsgerning  står  der  på  grundste- 
nen: »Genopført  2002.« 

Under  transmissionen  blev  vi  ført 
rundt  i  og  omkring  dette  meget  smuk- 
ke Herrens  Hus.  Det  har  været  helt 
enestående,  at  Kirkens  pionerer  i 
Nauvoo  gennem  årene  1841-46  un- 
der meget  vanskelige  vilkår  og  under 
svære  forfølgelser  har  været  i  stand  til 
at  bygge  dette  smukke  tempel.  For  at 
fremskaffe  midlerne  var  mange  af 
medlemmerne  villige  til  at  betale  ti- 


ende tre  gange,  og  de  måtte  transpor- 
tere mange  af  de  nødvendige  materi- 
aler fra  fjerntliggende  områder. 

Under  Præsident  Hinckleys  indle- 
dende bemærkninger  før  selve  indvi- 
elsesbønnen  var  han  meget  bevæget. 
Han  vidste,  at  Joseph  Smith  havde 
været  meget  optaget  af  at  få  dette 
tempel  opført,  og  han  følte,  at  Joseph 
Smith  var  til  stede  ved  indvielsen. 
Præsident  Hinckley  gav  også  udtryk 
for  sin  taknemmelighed  for  at  have 
levet  længe  nok  til  at  kunne  opleve 
denne  særlige  dag. 

Det  var  en  meget  smuk  indvielses- 
bøn.  Præsident  Hinckley  mindedes, 
hvad  der  var  sket  med  det  første  tem- 
pel og  med  Kirkens  medlemmer  i  Illi- 
nois. Han  takkede  for  den  store  vel- 
signelse, det  var  at  kunne  indvie  det 
igen  på  samme  sted  så  mange  år  sene- 
re. Templet  i  Nauvoo  vil  altid  være  et 
ganske  særligt  tempel  og  vil  nu  kun- 
ne betjene  Kirkens  medlemmer  i  Illi- 
nois under  helt  andre  forhold,  end  det 
kunne  ske  i  1846. 

Satellittransmissioner  er  til  stor 
velsignelse  for  medlemmerne  i  Aar- 
hus Stav.  Det  er  specielt  meget  opbyg- 
gende at  kunne  deltage  i  generalkon- 
ferencerne »hjemme  i  sin  egen  stav«. 
Der  er  nu  fire  kirkebygninger  i  Aar- 
hus Stav,  hvor  der  er  fast  udstyr  for 
satellittransmission,  og  flere  vil  følge 
efter.  Der  er  gået  et  stykke  tid,  før  Kir- 
kens medlemmer  i  vor  stav  rigtigt  har 
»taget  disse  transmissioner  til  sig«; 
men  nu  vokser  deltagerantallet  fra 
gang  til  gang. 

Medlemmer  i  vor  stav  er  på  denne 
måde  lige  så  »tæt  på  profeten,«  som 
medlemmer  er  i  Utah!  □ 

Knud  B.  Andersen, 
Informationsformidler 
Fredericia  Ward 

Satellittransmission 
i  Københavns  Stav 

V^i  var  ca.  400,  som  i  København 
overværede  Nauvoo  templets  ind- 
vielse. Det  var  et  minde  for  livet.  Fra 
det  øjeblik  vi  helt  ude  ved  fordøren 
viste  vores  adgangskort,  var  det  som 
at  være  i  templet.  Folk  talte  mere 
dæmpet  end  sædvanligt.  Og  da  vi  så 
alle  billederne  fra  templets  opførelse 
og  ceremonien  med  hjørnestenens 
indmuring,  var  det  som  at  være  i 
Nauvoo. 

Profeten  var  meget  bevæget.  I  det 
specielle  forsamlingsværelse  med  de 
karakteristiske  forhøjninger  i  begge 
ender  sad  han  sammen  med  præsi- 
dent Monson  og  ti  af  de  Tolv  -  alle 
klædt  i  hvidt.  Klædt  i  hvidt  var  også 
medlemmer  af  Tabernakelkoret,  som 
stod  på  den  modsatte  forhøjning. 

Koret  sang  bl.a.  »Kom,  kom  Guds 
folk,«  »Priser  profeten«  og  en  særlig 
sang  fra  Nauvoo-tiden.  Talere  var 
bl.a.  præsident  Monson,  præsident 
Packer  og  præsidentinden  for  Unge 
Piger.  Og  til  sidst  talte  præsident 
Hinckley. 

Aldrig  før  har  jeg  set  profeten 
standse  op  og  græde.  Han  mindedes 


Joseph  Smith  og  de  mange,  som  måt- 
te forlade  deres  skønne  Nauvoo  un- 
der forfølgelsen.  Og  profetens  far  var 
blandt  de  mange,  som  havde  forsøgt 
at  få  genopbygget  templet  i  Nauvoo. 
I  dag  var  mange  til  stede  -  også  af 
dem,  der  gik  forud. 

En  del  af  talerne  var  improvisere- 
de, eller  i  hvert  fald  ikke  sendt  til 
oversættelse  i  forvejen.  Det  gav  ud- 
fordringer til  oversætterne,  som  støt- 
tede hinanden  fint.  Og  til  os,  som 

o 

også  måtte  prøve  at  lytte  til  Anden! 

Jeg  følte  noget  helt  specielt,  sagde 
Rune  Mølgaard,  nyt  medlem  fra  Fre- 
deriksberg Ward.  Det  største  indtryk 
var  kærligheden,  Guds  kærlighed.  Og 
den  ærbødighed  at  alle  var  musestil- 
le, til  alle  havde  forladt  kirken  -  uden 
at  nogen  bad  dem  om  det. 

Vi  har  følt,  hvordan  Herrens  ord  og 
And  kan  nå  ud  og  mærkes  på  én  gang 
over  hele  jorden.  Gid  vores  begej- 
string må  kunne  mærkes  og  smitte  af 
på  flere  af  vore  naboer  og  venner. 

I  Slagelse  Ward  havde  medlem- 
merne også  mulighed  for  at  se  to 
transmissioner;  her  var  75  af  de  rela- 
tivt få  medlemmer  i  området  mødt 
op.  □ 

Helge  Nørrung,  Ballerup  Ward 


*       *  * 


Stort  anlaqt 
Familiedag 


Selvom  fodboldfeberen  rasede  og 
»nedlagde«  det  meste  af  Danmark, 
var  der  dog  mange  familier,  som  holdt 


Samlivs-  og  familieterapeuten  Douglas  Brinley  fra  BYU  holdt  foredrag 
ved  Familiedagen. 


sig  »feberfri«  og  kom  til  en  succesfuld 
og  varieret  Familiedag  den  15.  juni  på 
Maglegårds  Allé  i  Søborg.  Familierne, 
som  deltog,  kom,  så  og  sejrede  således 
i  skarp  modsætning  til  fodboldlands- 
holdet. 

»Leg  og  læring«  og  »Familien 
Først«  var  en  slags  kodeord  for  dagens 
aktiviteter,  og  sammen  kunne  famili- 
en dyrke  samværet  med  f.eks.  en  frisk 
familiedyst  med  ti  discipliner,  hvor 
hele  familien  kunne  være  med. 

Der  var  også  et  syværksted  for  unge 
piger,  hvor  gamle  jeans  på  forunderlig 
vis  blev  omdannet  til  moderne  og 
smarte  nederdele. 

Drenge  og  unge  mænd  (og  piger!) 
kunne  prøve  kræfter  med  en  udfor- 
drende »Actionman« -bane  på  tid. 

Og  en  familiecafé  kunne  lindre  på 
tørst  og  sult  i  forbindelse  med  de  for- 
skellige aktiviteter. 

En  af  dagens  hovedattraktioner  var 
en  særdeles  veloplagt  og  givende  Vi- 
beke Manniche,  som  er  børne-  og 
ungdomslæge  i  Frederikssund  kom- 

mune.  Ud  over  at  være  en  dreven 
foredragsholder  er  hun  en  ivrig  debat- 
tør, specielt  når  det  gælder  f.eks.  far- 
lige trends  osv.  blandt  børn  og  unge. 

Også  foredraget  med  professor 
Douglas  Brinley  fra  BYU  var  spæn- 
dende og  uhyre  velunderbygget.  Han 
havde  mange  vise  og  erfarne  ord  at 
øse  ud  i  kraft  af  at  have  fungeret  som 
samlivs-  og  familieterapeut  gennem 
mange  år. 

En  udstilling  om  familien  og  fami- 
lieaftenprogrammet  lagde  udtrykke- 
ligt vægt  på  at  prioritere  »Familien 
Først.«  De  mange  familieaftenv  ej  led- 
ninger, der  lå  fremme,  var  alle  væk 
ved  arrangementets  afslutning. 

Selve  dagen  var  blevet  arrangeret 
og  koordineret  af  Samfundskomiteen 
i  Det  Nationale  Informationsråd.  Det 
var  således  et  led  i  en  række  tiltag, 
som  komiteen  (og  rådet)  vil  »søsæt- 
te« i  de  kommende  år,  hvor  formåle- 
ne overordnet  vil  være: 
—  at  fokusere  på  familien  som  samfun- 
dets vigtigste  fundament, 


-  at  henlede  meningsdanneres  og  po- 
litikeres opmærksomhed  på  oven- 
stående 

-  at  give  inspiration,  via  forskelligar- 
tede tiltag,  til  hvordan  familier  i 
det  danske  samfund  kan  styrkes. 
Arrangementet  var  således  åbent 

for  alle  interesserede,  og  der  var  gjort 
et  stort  PR-arbejde  i  forbindelse  med 
dagen.  Over  400  plakater  med  følge- 
brev var  sendt  ud  til  samtlige  biblio- 
teker, kulturhuse,  daginstitutioner, 
SFO'ere  osv.  i  København  og  omegn. 

Der  blev  også  sendt  pressemedde- 
lelser ud  til  samtlige  store  aviser  og 
TV-stationer.  I  brevet  medfulgte  en 
kopi  af  Informationstjenestens  nye 
folder,  der  kort  og  godt  hedder:  »En 
idé  til  din  familie  -  Familieaften!« 
sammen  med  et  tilbud  om  at  rekvire- 
re mere  information  eller  et  fordrag 
om  emnet. 

Disse  flotte  foldere  kan  rekvireres 
(for  et  lille  beløb)  gennem  informati- 
onsformidleren eller  din  egen  enheds 
biskop  eller  grenspræsident.  Folderen 
beskriver,  hvad  en  familieaften  er, 
hvordan  man  kan  gøre  samt  giver 
nogle  få  ideer  til  »lektier.«  Alt  er 
holdt  i  en  ikke -forkyndende  facon  og 
er  alene  omhandlende  familieaften  på 
en  neutral  måde,  så  alle  -  troende 
som  ikke-troende  -  kan  få  »udbytte« 
af  det. 

I  Informationstjenesten  tror  vi,  at 
især  familieaftenkonceptet  kan  være 
med  til  at  gøre  folk  og  familier  be- 
kendt med  Kirken  og  lære,  at  vi  er  et 
familiecentreret  folk. 


Herren  ønsker,  at  vi  skaber  stærke 
familier,  samt  at  vi  også  hjælper  an- 
dre til  det  samme.  Må  vi  alle  i  den 
kommende  tid  have  øjne  og  øre  åbne 
for,  hvordan  vi  hver  især  kan  fortælle 
vore  venner  og  bekendte  om  vigtig- 
heden af  at  prioritere  samt  styrke  fa- 
milien. □ 

Heidi  Ringheim,  Allerød  Ward 


Marvin  Goldstein 
i  København 

Fredag  den  14.  juni  blev  der  afholdt 
en  speciel  koncert  i  kirkebygnin- 
gen i  Søborg,  hvor  medlemmer  og 
venner  havde  mulighed  for  at  høre  en 
af  Kirkens  musikmissionærer,  Marvin 
Goldstein,  spille  sine  dejlige  potpour- 
rier af  både  børne-  og  voksensange  i 
kirken  samt  uddrag  af  filmmusikken 
til  »Spillemand  på  en  tagryg.« 

Ind  imellem  disse  potpourrier  fik  vi 
mulighed  for  at  høre  om  Marvin 
Goldsteins  liv,  som  på  alle  måder  var 
en  bekræftelse  på,  at  vor  himmelske 
Fader  kender  sine  jordiske  børns  sø- 
gen efter  sandheden  uanset  hvilket 
religiøst  tilhørsforhold,  de  har. 

Marvin  Goldstein  begyndte  med 
at  fortælle,  at  han  konverterede  fra 
jødedommen  til  Jesu  Kristi  Kirke  af 
Sidste  Dages  Hellige  i  1985  som  35- 
årig.  Han  og  hans  hustru  Lenae  har 
været  gift  i  28  år  og  bor  i  Tallahassee 


Marvin  Goldstein,  en  af  Kirkens 
musikmissionærer,  gæstede 
København. 

i  Florida.  De  har  en  søn,  Nicholas, 
på  18  år. 

Marvin  og  hans  familie  rejser  me- 
get, og  når  han  giver  koncerter  i  Kir- 
ken, benytter  han  lejligheden  til  at 
bære  sit  vidnesbyrd  om  vor  Herre  og 
Frelser,  Jesus  Kristus.  I  1989  indsatte 
en  af  Kirkens  daværende  apostle, 
Marvin  J.  Ashton,  Marvin  som  musi- 
kalsk missionær  for  Herren  Jesus 
Kristus  for  resten  af  sit  liv. 

Marvin  Goldstein  har  den  enestå- 
ende evne  at  kunne  overføre  sin  tan- 
ker og  følelser  gennem  sin  kærlighed 
til  musik.  Uanset  om  stemningen  er 
lykkelig  eller  sørgmodig,  bliver  klave- 
ret levende,  når  han  sætter  sig  ved 
det.  Inden  han  begyndte  på  sit  pot- 
pourri over  børnesange,  sagde  han 
meget  humoristisk,  at  hvis  man  ikke 
følte  noget  ved  disse  sange,  var  man 
allerede  død. 

Heldigvis  tror  jeg  ikke,  der  var  no- 
gen af  os,  der  var  »døde,«  for  vi  nød 

hans  smukke  fortolkning  af  Kirkens 
dejlige  børnesange.  Efter  denne  første 
del  af  koncerten  fortalte  Marvin  lidt 
om  sit  næste  nummer,  som  var  uddrag 
af  musikken  til  »Spillemand  på  en 
tagryg.«  Igen  viste  Marvin  sit  talent 
som  humoristisk  entertainer,  idet  han 
sagde,  at  én  af  sangene  var  kendt,  især 
af  mændene  i  Kirken;  det  var  sangen 
»Hvis  jeg  var  en  rig  mand.« 

Vi  fik  at  vide,  at  Marvin  Goldsteins 
forældre  var  russiske  jøder,  at  navnet 
Jesus  Kristus  for  dem  som  jøder  var  et 
skældsord,  og  hvis  en  jøde  bliver  kri- 
sten, regner  familien  ham  ikke  mere 
som  medlem,  men  holder  tværtimod 
en  begravelse  for  ham. 

Efter  endnu  et  vidunderligt  pot- 
pourri over  Kirkens  voksen  sange  for- 
talte Marvin  om  sin  omvendelse  til 
Kirken.  Dette  er  hans  egen  beretning: 

»Jeg  blev  født  i  1950  og  opdraget 
jødisk,  fejrede  alle  højtiderne  og  hel- 
ligdagene. Jesus  Kristus  var  ikke  en 
del  af  min  families  religion.  Af  helt 
klare  grunde  fejrede  vi  ikke  jul.  Da  jeg 
blev  gift  den  16.  august  1973  med  min 
hustru  Lenae,  var  hun  pr  esby  ter  ianer. 
Vi  besluttede  ikke  at  have  nogen  reli- 
gion i  vores  hjem,  på  grund  af  Jesus 
Kristus  i  hendes  tro  og  ingen  Jesus 
Kristus  i  min.  Min  familie  ville  ikke 
deltage  i  et  bryllup  i  en  kirke  og 
hendes  familie  ville  ikke  komme  i  en 
synagoge,  så  brylluppet  foregik  med 
en  dommer  i  hendes  forældres  bagha- 
ve. 

Der  gik  syv  år,  hvorpå  Lenae  kom- 
mer hjem  en  dag  og  siger:  ,Der  mang- 


ler noget  i  mit  liv!  Jeg  ønsker  at  vide 
noget  om  skrifterne,  linje  på  linje  og 
bud  på  bud.'  Jeg  var  ikke  glad,  for  jeg 
vidste,  at  hun  talte  om  religion  og 
mere  specifikt  om  Jesus  Kristus!  Vi 
besøgte  mange  kirker  for  at  undersø- 
ge, om  de  havde  det,  som  hun  ledte 
efter.  Jeg  fulgte  kun  med  på  grund  af 
min  kærlighed  til  min  hustru.  Jeg  næ- 
rede hverken  hensigt  eller  ønske  om 
at  vide  mere.  En  dag  bad  en  ven,  som 
arbejdede  sammen  med  min  hustru, 
hende  om  at  komme  til  religionshv 
stituttet  i  SDH-Kirken  i  Tallahassee  i 
Florida,  hvor  vi  stadig  bor.  Jeg  fulgte 
modstræbende  med  hende  for  at  lytte 
til  et  foredrag  af  institutleder  Robert 
Millet.  Hun  fandt  svarene  på  sin  tom- 
hed, lyttede  til  lektionerne  og  blev 
døbt  af  Robert  Millet  i  Tallahassee  i 
1980. 

Jeg  fulgte  med  hende  i  kirke,  men 
denne  snak  om  »Jesus  Kristus«  var 
ikke  noget  for  mig.  (Jeg  havde  ingen 
hensigt  og  intet  ønske  om  at  vide  no- 
get! )  Mange  ældster  og  søstre  kom  på 
besøg  og  forsøgte  at  undervise  mig 
igen  og  igen!  De  gav  mig  bånd  efter 
bånd  at  lytte  til  og  sagde:  ,Lyt  og  bed 
om  det  er  sandt,  og  Herren  vil  fortæl- 
le dig  det!'  Det  gjorde  jeg  aldrig.  Ca. 
tre  år  efter  min  hustrus  dåb  gik  jeg 
med  til  at  lytte,  og  min  hustru  sagde: 
,Lyt  nu  til  dette  bånd  og  sig  mig,  om 
Jesus  Kristus  er  Frelseren  eller  ej!'  Jeg 
sagde,  at  jeg  ville  gøre  det.  Jeg  lyttede 
til  båndet  Opførelsen  af  templet  i  Je- 
rusalem, indtalt  af  W.  Cleon  Skousen. 
Han  beskrev  det  hellige  land  og  begi- 

venheder,  som  vil  finde  sted  i  forbin- 
delse med  Kristi  andet  komme. 

Hensigten  må  have  sneget  sig  ind, 
da  jeg  hørte  følgende  del  af  båndet. 
Bror  Skousen  sagde:  , Profetierne  si- 
ger, at  Jesus  Kristus  vender  tilbage 
gennem  den  skønne  port  i  Jerusa- 
lems gamle  by.  Når  han  går  gen- 
nem porten,  vil  han  være  klædt  i 
rødt.'  (Her  tænkte  jeg  ved  mig  selv: 
,H vorfor  rødt?')  Bror  Skousen  fortsat- 
te: ,Han  vil  være  klædt  i  rødt,  for  at 
vi  kan  erkende  ham,  han,  som  blødte 
fra  hver  eneste  pore  på  sin  krop  for 
os.' 

På  dette  tidspunkt  begyndte  den 
øverste  del  af  brystet  og  skulderparti- 
et at  stramme  sig  på  en  ubehagelig 
måde,  som  var  der  et  vist  væsen  tæt 
på  mig,  så  jeg  vidste,  hvem  det  var  fra, 
hvad  det  drejede  sig  om,  og  at  Jesus 
Kristus  virkelig  er  den  Messias,  som 
jøderne  har  ventet  på!  Jeg  var  bange 
og  ude  af  stand  til  at  sige  det  til  no- 
gen, før  flere  måneder  efter,  da  en 
ældste  ved  navn  Wade  Bigler  fra  Og- 
den  i  Utah  sagde  dette  til  mig:  >Bror 
Goldstein,  vi  er  kommet  her  i  årevis! 
Jeg  ved,  at  du  ved,  at  Jesus  Kristus  er 
Frelseren!  Har  du  lyst  til  at  blive 
døbt?<  Jeg  så  på  ham  og  sagde:  >Ja!< 
Ældste  Bigler  spurgte  med  den  rette 
ånd  på  det  rette  tidspunkt,  og  jeg  kun- 
ne ikke  slippe  uden  om  spørgsmålet, 
for  jeg  kunne  ikke  længere  benægte 
sandheden,  som  jeg  allerede  kendte! 

Jeg  blev  døbt  den  2.  juni  1985.  Fire 
år  senere  oplevede  jeg  at  døbe  min 
mor  i  Atlanterhavet  ved  solopgang! 


Hun  fortsatte  til  det  næste  liv  den  12. 
januar  1998.« 

Efter  dette  stærke  vidnesbyrd  slut- 
tede Marvin  Goldstein  sin  koncert  af 
med  nummeret  »I  Saw  Him  Come.« 
Der  var  ca.  200  til  stede  ved  denne 
uforglemmelige  oplevelse.  □ 

Kirsten  Petersen,  Søborg  Ward 


Missionærlektierne 
i  Randers  Kulturhus 

Den  9.-11.  maj  2002  havde  Ran- 
ders Gren  arrangeret  en  udstil- 
ling med  de  seks  missionærlektioner. 
Idéen  til  denne  udstilling  opstod  i 
efteråret  2001,  hvor  det  lykkedes  at 
reservere  den  store  sal  i  Kulturhuset 
beliggende  ved  Randers  Bibliotek. 
Oprindeligt  skulle  udstillingen  have 
haft  emnet:  »Livet  før  livet  -  Livet  - 
Livet  efter  livet,«  men  dette  emne  var 
for  svært  at  visualisere,  så  vi  valgte  de 
6  missionærlektier  i  stedet  for. 

Arbejdet  med  udstillingen  påbe- 
gyndtes i  januar  2002  med  planlæg- 
ning, udvælgelse  af  skriftsteder  og  ud- 
skrivning af  ca.  1000  A4  sider,  der  be- 
skrev missionærlektierne  i  tekst  og 
billeder.  Frelsesplanen,  fortalt  i  tekst 
og  billeder,  var  også  udstillet.  Ligele- 
des var  Familieproklamationen,  Kri- 
sti liv  her  på  jorden,  templerne  og 
Trosartiklerne,  forklaret  i  tekst  og  bil- 
leder, var  også  udstillet. 

Randers  Grens  dynamiske  og  initi- 
ativrige missionsleder,  bror  Hans 


Her  vises  billeder  fra  genoprettelsens  tid,  bl.a.  af  Joseph  Smith. 


Nielsen  fortjener  virkelig  ros  for  det 
kæmpearbejde,  som  han  har  nedlagt  i 
udstillingen.  Ved  siden  af  sin  kaldelse 
som  leder  for  missionærerne  har  han 
også  et  fysisk  krævende  arbejde  og  en 
familie,  der  skulle  tilgodeses.  Hans 
hustru  udtalte,  at  der  gik  ca.  1  måned, 
hvor  de  næsten  ikke  så  hinanden. 
Bror  Nielsen  var  også  flittig  til  at 
invitere  til  udstillingen.  Samtlige 
medlemmer  i  menighedsrådene  for 
Folkekirkens  syv  sogne  i  Randersom- 

rådet  var  inviteret,  over  100  medlem- 
mer, samt  de  syv  kirkesamfund  i  byen. 
Samtlige  25  byrådsmedlemmer  med 
borgmesteren  i  spidsen.  Samt  alle  me- 
nighederne i  Århus  Stav.  Der  var  dog 
ingen  af  de  ovenstående  inviterede  til 
stede  ved  åbningshøj  tideligheden 
den  9.  maj  kl.  14- 

Udstillingen  var  programsat.  Hver 
dag  sit  program. 

Programmerne  var  fint  sammensat 
af  forskellige  kirkefilm  og  koncerter. 


Indledningsvis  blev  der  ved  åbnings- 
højtideligheden  sunget  salmen:  »Vor 
Gud  han  er  så  fast  en  borg.«  Tidligere 
stavspræsident,  bror  Carsten  Larsen 
fra  Odense,  åbnede  udstillingen  den 
9.  maj  kl.  14  under  overværelse  af  ca. 
30  medlemmer: 

Bror  Larsen  sagde  bl.a.,  som  rigtigt 
var,  at  »det  var  en  udstilling  af  ord  og 
billeder.«  Han  sagde,  at  missionslede- 
rens  og  hans  hjælperes  anstrengelser 
med  at  lave  denne  store  udstilling  vil- 
le bringe  velsignelser  til  de  implicere- 
de og  til  Randers  Gren.  Efter  bror  Lar- 
sens gode  ord  gav  bror  Bjarne  Stange 
Nielsen  og  søster  Anna  Christina 
Nielsen  en  koncert  med  Kirkens  sal- 
mer i  godt  en  halv  time.  Bror  Nielsen 
spillede  på  bratsch  og  søster  Nielsen 
spillede  på  flygel. 

Kun  ét  ikke-medlem  sad  og  lyttede 
til  den  dejlige  musik,  men  flere  stod  i 
døråbningen  og  lyttede  med.  Bror 


Nielsen  og  søster  Nielsen  gav  5  kon- 
certer af  ca.  en  halv  times  varighed. 
Musikken  trak  en  del  folk  til  udstil- 
lingen. 

På  udstillingens  første  dag,  Kristi 
himmelfartsdag,  var  der  fem  besøgen- 
de. Men  dagen  efter  var  der  ca.  30 
gæster.  På  afslutningsdagen  var  der 
også  ca.  30  gæster.  Missionslederen, 
bror  Nielsen,  havde  kaldet  forskellige 
medlemmer  som  »udstillingsværter,« 
dvs.  medlemmer,  som  tog  godt  imod 
gæsterne  og  stillede  sig  til  rådighed 
for  at  besvare  eventuelle  spørgsmål. 
De  oplevede  overraskende  gode  og 
positive  samtaler,  bl.a.  en  folkekirke- 
præst der  var  meget  interesseret  i  Jesu 
Kristi  Kirke.  Han  modtog  en  Mor- 
mons Bog,  bogen  »Den  genoprettede 
kirke«  og  nogle  pjecer  og  takkede  ud- 
stillingsværterne for  gode  samtaler. 

Bl.a.  modtog  en  ca.  40-årig  kvinde, 
der  var  opdraget  i  Indre  Mission,  fire 


eksemplarer  af  Mormons  Bog,  fire  vi- 
deoer om  »Guds  Lam,«  fire  pjecer  om 
Joseph  Smith  og  fire  pjecer  om  Fami- 
lieproklamationen. Omtalte  kvinde 
sagde,  at  følte  hun  en  trang  efter  »ån- 
delig føde.«  Hun  havde  tre  kristne 
veninder,  som  hun  også  gerne  ville 
forsyne  med  åndelig  føde. 

En  katolik  var  meget  begejstret  for 
filmen  »De  Tolv  Apostles  vidnes- 
byrd. « 

Alt  i  alt  blev  der  uddelt  ca.  22  ek- 
semplarer af  Mormons  Bog,  ca.  15  vi- 
deofilm om  »Guds  Lam«  samt  pjecer 
og  et  enkelt  eksemplar  af  bogen  »Den 
genoprettede  kirke. « 

I  disse  tre  dage  blev  der  sået  mange 
»frø,«  som  måske  vil  spire  i  nogles 
hjerter.  Det  vil  tiden  jo  vise.  Som 
apostlen  Jeffrey  R.  Holland  engang  så 
rigtigt  har  sagt:  »Hvis  vi  vil  se  noget, 
som  vi  ikke  har  set  før,  må  vi  gøre  no- 
get, som  vi  ikke  har  gjort  før!«  Disse 


Denne  del  af  udstillingen  viste  billeder  fra  Kristi  liv. 

vise  ord  har  bror  Hans  Nielsen  forstå- 
et helt  rigtigt! 

Udstillingen  afsluttedes  med  en 
lille  højtidelig,  hvor  salmen  »Vor 
Fader«  blev  spillet  og  sunget.  □ 

Hans  Dige ,  Randers  Gren 

*♦       +       ♦♦♦♦♦♦*•*  + 

Ungdommen  er 
Kirkens  fremtid! 

Kirsten  og  jeg  var  i  påskeugen  med 
på  de  to  danske  staves  fælles  tern- 
peltur  for  de  Unge  Voksne,  hvor  vi  fik 
lejlighed  til  at  se  Kirkens  fremtid, 
opleve  Kirkens  fremtid  og  at  fornem- 
me Kirkens  fremtids  ånd  og  styrke. 
Det  var  en  oplevelse,  der  ville  noget, 
som  unge  i  dag  udtrykker  det. 

Vi  mærkede  deres  varme  og  ægte 
glæde  over  at  være  sammen.  Som  en 
sød,  ung  søster  udtrykte  det:  »Her  kan 
jeg  bare  vise,  hvem  jeg  virkelig  er.« 
Og  det  var  så  rigtigt.  Ingen  forstillede 
sig.  Alle  var  ægte,  det  følte  vi  stærkt. 

Efter  tempelbesøgene  mærkede  vi, 
hvordan  åndeligheden  steg  til  nye  og 
større  højder.  De  unge  var  tydeligt 
bevægede  af  Ånden.  Der  blev  båret 
kraftige  vidnesbyrd.  Jo,  Kirkens  frem- 
tid er  både  lys  og  vældig.  Der  vil 
komme  til  at  ske  store  ting,  for  det 
er  store,  skønne  kræfter,  der  i  dag 
bygges  op. 

Men  Kirkens  ungdom  er  ikke  blot 
Kirkens  fremtid.  Kirkens  ungdom  er, 
om  nogen,  også  Kirkens  nutid!  Vi  må 
ikke  glemme,  at  det  altid  er  lige  nu, 


tingene  sker.  I  fortiden  er  der  sket 
ting.  I  fremtiden  vil  der  ske  ting,  men 
lige  nu  sker  de!  Forsømmer  vi  noget 
nu,  vil  eftervirkningerne  komme 
negativt  til  os  i  fremtiden,  når  den 
bliver  til  nutid. 

På  turen  så  vi  det  hele.  Vi  så  mod. 
Vi  så  tro.  Vi  så  begejstring.  Vi  så  stær- 
ke venskaber.  Vi  så  ydmyghed,  og  vi 
så  ædelhed. 

Vi  syntes,  at  de  var  virkelig  »seje.« 
Det  virkelig  seje  så  vi,  fordi  ingen  på 
noget  tidspunkt  prøvede  på  at  virke 
sej.  Det  var  i  deres  ydmyghed,  de  vi- 
ste os  deres  sande  sejhed. 

Imod  os  strømmede  deres  kærlig- 
hed så  meget,  at  vi  blev  overvældede. 
I  en  stille  stund  fik  jeg  en  god  følelse 
af,  at  jeg  befandt  mig  lige  der,  hvor 
jeg  burde  være. 

Vi  takker  for  Herren  og  Mesteren, 
og  vi  takker  de  unge  for  den  uforglem- 
melige oplevelse,  det  var  at  være 
med.  Glemt  er  alt  det  ubekvemme, 
som  jo  ikke  var  noget  at  regne  i  sam- 
menligning med,  hvad  pionererne 
måtte  døje.  □ 

Knud  Holmboe , 

o 

Stavspatriark  i  Århus  Stav 


Koncert  med  de 
kendte 

Søndag  den  19.  maj  2002  var  top- 
pen af  den  overdådige  kransekage  af 
Musik  og  det  Levende  Ords  koncer- 
ter, som  vi  i  denne  sæson  har  kunnet 

nyde  godt  af.  Over  350  mennesker 
var  mødt  op  til  denne  sidste  koncert- 
aften, og  som  Ole  Madsen  -  konfe- 
rencieren over  alle  konferencierer  - 
sagde  indledningsvist,  var  det  »en 
smuk  buket  af  blomster,«  som  vi  blev 
præsenteret  for  denne  aften,  og  som 
altid  havde  Ole  en  sidekommentar  - 
at  der  blandt  disse  blomster  var  nog- 
le, der  var  mere  kønne  end  andre, 
hvilken  kommentar  fik  en  enkelt  el- 
ler to  på  forhøjningen  til  at  føle  sig 
truffet. 

Koncerten  blev  indledt  med  et 
smukt  sangnummer  af  en  trio  bestå- 
ende af  Sofie  Hansen,  Louise  Meilsøe 
og  Cecilie  Nørrung,  som  sang  »Stay 
with  Me«  skrevet  af  Michael 
McLean,  hvorefter  Simeon  Balshem 
endnu  engang  strøg  sine  »kun  10 
fingre«  over  klaviaturet  og  fyldte  kir- 
kesalen først  med  Schuberts  Im- 
promptu  og  senere  i  programmet  med 
Chopins  Revolutions  Etude. 

Allan  Thorsgaard  deltog  for  første 
gang  i  »Musik  og  Det  Levende  Ord« 
med  et  par  numre  på  sin  guitar,  og  han 
fyldte  salen  med  kendte  rytmer  ikke 
før  hørt  så  godt  spillet  på  guitar. 

Charlotte  Hultberg  fra  Det  Ny  Te- 
ater optrådte  herefter  med  sin  skønne 
operastemme  med  en  arie  fra  Glucks 
opera  »Orfeus«  og  blev  efterfulgt  af 
danske  toner  fra  Torben  Valgren,  der 
sang  »Jeg  ser  de  bøgelyse  øer.« 

Det  levende  ord  blev  som  altid 
præsenteret  smukt,  lærerigt  og  meget 
levende  af  Henning  K.  Frederiksen, 
og  denne  aften  omhandlede  det  vig- 


tigheden  af  at  benytte  og  udvikle  de 
talenter,  vi  hver  især  er  beriget  med. 

Herefter  overraskede  Henning  Fre- 
deriksen alle  med  et  ekstra  indslag, 
hvor  han  ville  spille  på  sin  meget  om- 
talte harmonika,  og  til  Kirsten  Me- 
ilsøes  og  Ole  Madsens  meget  store 
overraskelse  ønskede  han,  at  de  skul- 
le synge  til.  Dette  blev  et  meget  mun- 
tert og  latterbringende  indslag,  hvor 
vi  alle  kunne  opleve  Henning  Frede- 
riksen i  Linie-3  stil  underholde  alle  i 
salen  med  sine  oplevelser  med  indlæ- 
ringen af  harmonikaspillet  og  dertil 
hørende  fingerfærdigheder. 

Vi  havde  herefter  igen  mulighed 
for  at  høre  det  store  talent  Carrie 
Klestrup  spille  på  violin,  så  at  engle- 
ne ønskede  at  synge  til.  Hun  blev 
efterfulgt  af  Jørn  Pedersen  fra  Det  Ny 
Teater,  en  mand  med  en  stor  stemme, 
som  sang  »På  den  vej  hvor  du  bor«  i 
stor  stil. 

Denne  sidste  koncertaften  fik  alle 
ligeledes  mulighed  for  at  opleve  pre- 
mieren på  Thea  Hall  Hansens  »I 
Thank  Thee,  Lord,«  en  smuk  sang 
hun  selv  havde  komponeret  og  skre- 
vet, og  som  blev  sunget  af  Tanja  Poul- 
sen. 

Aftenen  blev  afsluttet  med  Tho- 
mas Kofods  skønne  stemme  i  »Bring 
Him  Home«  efterfulgt  af  aftenens 
specielle  gæst  Preben  Kristensen  - 
som  indledningsvist  fortalte  historien 
bag  hans  sangvalg  -  »Let  There  be 
Peace  on  Earth«  -  og  gav  udtryk  for 
den  varme  velkomst  han  følte  i  kir- 
ken, og  at  han  under  aftenens  pro- 


gram kunne  mærke,  at  der  var  »hul 
igennem  til  de  højere  magter.«  □ 

Elpieda  Leit,  Søborg  Ward 

Hjælpeforeningens 
160  års  fødselsdaq 
i  Randers 

Hj  ælpeforeningens  fødselsdag  blev 
fejret  i  Randers.  Marianne  Holst  hav- 
de forberedt  et  meget  givende  pro- 
gram, som  var  anderledes,  end  det  vi 
plejer  at  gøre  i  Randers.  I  forhallen 
blev  vi  mødt  af  en  opslagstavle  med 
en  masse  papirstrimler  med  opgaver 
på.  Vi  måtte  ikke  gå  videre  ind  i  kir- 
ken, før  vi  havde  valgt  een  af  disse  op- 
gaver. På  min  stod  der  »Fortæl  om 
den  bedste  aktivitet  du  har  været  med 
til  i  Hjælpeforeningen.«  Vi  begyndte 
alle  at  tænke  over  vore  opgaver,  og 

o 

det  øgede  Anden  fra  begyndelsen  af. 

I  Hjælpeforeningslokalet  var  front- 
bordet fyldt  med  indpakkede  gaver. 
En  af  dem  havde  en  revne  i  midten 
som  en  sparebøsse.  Vi  var  meget 
spændte.  Efter  velkomst,  sang  og  bøn 
blev  der  holdt  en  tale  og  lagt  op  til 
aftenens  program.  Gaverne  skulle 
repræsentere  fødselsdagen  -  og  VI 
skulle  denne  aften  give  Hjælpefor- 
eningen gaver  ved  at  fortælle  om  de 
opgaver,  vi  havde  fået.  (Alle  opgaver- 
ne handlede  om  de  velsignelser,  vi 
havde  fået  fra  Hjælpeforeningen  gen- 
nem vores  liv).  Vi  rejste  os  en  efter 
en  og  fortalte,  hvorefter  opgavesedlen 
blev  puttet  i  »sparebøssegaven.« 

Det  var  både  rørende,  morsomt  og 
MEGET  givende.  Mange  ting  kom 
frem:  Hvordan  besøgsarbejdet  havde 
hjulpet  søstre  i  svære  tider,  og  med  at 
komme  tilbage  til  Kirken  igen,  min- 
der fra  gamle  dage,  men  også  at  der  er 
søstre,  der  ikke  har  oplevet  Hjælpe- 
foreningen så  meget,  fordi  de  altid  si- 
den den  tidlige  ungdom  har  været 
kaldet  til  en  hjælpeorganisation. 

Et  par  stykker  havde  fået  den  opga- 
ve at  fortælle,  hvilken  salme  der  min- 
dede dem  mest  om  Hjælpeforenin- 
gen, og  selvfølgelig  sang  vi  disse  dejli- 
ge salmer. 

Nå,  men  det  var  rigtig  »varmt«  og 
dejligt.  Vi  flyttede  os  dernæst  ind  til 
et  meget  smukt,  veldækket  bord, 
hvor  der  blev  serveret  kakao  og  boller 
og  kage.  På  væggen  bag  os  hang  der 
en  lang  stribe  fotografier  af  små  piger. 
Der  var  13-14  stykker.  Marianne 
havde  i  forvejen  samlet  fotografier  af 
forskellige  søstre,  som  ville  være  med 
til  det,  og  scannet  dem  ind  på  compu- 
teren, så  de  blev  større  og  tydeligere. 
Hvert  billede  var  nummereret.  Vi  fik 
en  liste  med  alle  numrene  og  plads  til 
at  skrive  ud  for,  hvem  vi  mente,  var 
hvem.  Det  var  en  rigtig  god  aktivitet, 
som  rystede  os  rigtig  godt  sammen.  Til 
sidst  gennemgik  vi  listerne  sammen, 
og  den,  der  havde  flest  rigtige,  fik  en 
præmie  i  form  af  forråd. 

Resten  af  aftenen  var  socialt  sam- 
vær. Der  var  en  god  ånd  til  stede,  og 
som  deltager  nød  jeg  det  i  fulde 
drag.  □ 

Gerda  Nørgaard,  Randers  Gren 


